
REPUBLIKA HRVATSKA
Trgovački sud u Zagrebu
Zagreb, Amruševa 2/II




	33  St-6678/2015


U  I M E  R E P U B L I K E  H R V A T S K E

R J E Š E NJ E


	Trgovački sud u Zagrebu, po višem sudskom savjetniku toga suda Domagoju Klinžić, u pravnoj stvari podnositelja zahtjeva Financijska agencija, za provedbu skraćenog stečajnog postupka nad dužnikom „ARHING 95“ d.o.o., Zagreb, OIB: 31130484065, dana 29. siječnja 2016.


r i j e š i o    j e


Odbacuje se zahtjev za provedbu skraćenog stečajnog postupka nad dužnikom „ARHING 95“ d.o.o., Zagreb, OIB: 31130484065.


Obrazloženje


Financijska agencija je dana 19. studenog 2015. ovom sudu podnijela zahtjev za provedbu skraćenog stečajnog postupka nad dužnikom „ARHING 95“ d.o.o., Zagreb, OIB: 31130484065.

Zahtjev je podnesen temeljem odredbe članka 444. stavak 1. Stečajnog zakona (Narodne novine 71/15, u daljnjem tekstu: SZ).

	Uvidom u izvadak iz sudskog registra, sud je utvrdio da subjekt „ARHING 95“ d.o.o., Zagreb, OIB: 31130484065, nije upisan sudski registar.  

Sukladno odredbi članka 3. stavak 1. SZ  predstečajni i stečajni postupak mogu se  provesti nad pravnom osobom i nad imovinom dužnika pojedinca, ako Zakonom nije drugačije određeno.

Budući da dužnik, u odnosu na kojeg je podnesen zahtjev za provedbu skraćenog stečajnog postupka, ne postoji u sudskom registru uslijed čega u skladu s odredbom članka 4. Zakona o trgovačkim društvima (Narodne novine, broj 111/93, 34/99, 52/00,118/03, 107/07, 148/08, 137/09 i 111/12) nema pravnu osobnost, valjalo je odbaciti zahtjev za provedbu skraćenog  stečajnog postupka.

Slijedom navedenog, valjalo je odlučiti kao u izreci 
 
U Zagrebu, 29. siječnja 2016.
 

 Viši sudski savjetnik:
                                                                                            Domagoj Klinžić


Uputa o pravnom lijeku:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja,  a ulaže se putem ovog suda u 2 primjerka.

DNA:
1. predlagatelju 
1. e-oglasna ploča suda
1. spis

